Z hoffe isch nu eis: as mindischtens us dr Glarner Mundart nuch solang we mügli nüüt gmacht wirt, wo mitem eebige Linggs und Rächts vu de Partiie z tue hätt. Wenigschtens da söled nuch all Lüüt chänne sii, wesne drum isch, uuni  asmes schu wider hantli iiteilt i rächti und uurächti Schwiizer. Wän öpper weiss, was ä Tööggi isch oder ä Lüre oder äs Fägnäscht, dä isch das ja würggli schüü. Aber wäners nüd weiss oder anderscht seit, dä ischer wäg demm nuch lang kä Gnappi, kä Gaggelaari und schu gar kä Peijass. Glarnertüütsch söl öppis sii (und au pliibe), womä dänand vertreit drbii - es gitt gnueg anders, womer ä Lätsch zunenad mached. Uf all Fäll gseet daas deer im hüttige Schprüchli breziis gliich: